Costa Rica Nsrahwɛ | Nsase ne Nnipa\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch English Estonian Ewe Fijian Finnish French Georgian German Greek Hebrew Hiligaynon Hungarian Icelandic Iloko Indonesian Italian Japanese Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Maltese Myanmar Norwegian Polish Portuguese Romanian Russian Sepedi Serbian Serbian (Roman) Sesotho (Lesotho) Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Tswana Turkish Twi Ukrainian Vietnamese Xhosa Zulu\nCosta Rica Nsrahwɛ\nBƐYƐ mfie 500 a atwam nie na Spainfoɔ dii kan kɔɔ hɔ. Ná wɔsusu sɛ wɔbɛnya sika kɔkɔɔ pii wɔ hɔ, nti wɔtoo hɔ din Costa Rica (anaa “Sika Mpoano”). Sika a na wɔsusu sɛ wɔbɛnya no, wɔanya. Ɛnnɛ, yɛnim ɔman yi sɛ baabi a mmoa ne afifide ahodoɔ pii wɔ, ɛnyɛ baabi a sika kɔkɔɔ wɔ.\nAbodin a wɔde frɛ Costa Ricafoɔ ne Ticofoɔ, efisɛ wɔtaa de “-ico” sɔ nsɛmfua bi so. Ɛho nhwɛsoɔ nie: Sɛ wɔpɛ sɛ wɔka sɛ “un momento” (seesei ara) a, wɔbɛka sɛ “un momentico” (kyerɛ sɛ seesei yi ara). Sɛ obi yɛ biribi na wɔgye tom anaa wɔpɛ sɛ wɔkyerɛ ho anisɔ a, wɔka sɛ “¡pura vida!” (ɛyɛ ma wo!). Wɔka saa nso de kyerɛ “nante yie.”\nNnua ne mmoa ahodoɔ pii wɔ Costa Rica kwaeɛ mu. Emu bi ne apɔtorɔ a n’ani kɔɔ a ɔda dua so yi (Agalychnis callidryas)\nAduane bi a Costa Ricafoɔ pɛ paa ne gallo pinto. Aduane yi din ase ne “akokɔ kyɛk-kyɛk” anaa “akokɔ a ne ho asisi.” Aduane yi yɛ ɛmo ne adua a wɔde atomdeɛ afra. Costa Ricafoɔ tumi di Gallo pinto anɔpa, awia, anaa anwummerɛ. Wɔwɔ kɔfe bi nso a wɔpɛ paa. Wɔfrɛ no café chorreado. Ɛyɛ kɔfe a wɔhyɛ da noa sɔne so wɔ fie.\nYehowa Adansefoɔ asafo bɛyɛ 450 na ɛwɔ Costa Rica. Wɔyɛ wɔn adesua wɔ kasa du mu. Emu bi ne Bribri ne Cabecar ne Costa Rica Mum Kasa.\nWONIM? Sɛ wokɔ Costa Rica a, wobɛhu aboɔ akɛseakɛseɛ a wɔasene no nkuruwankuruwa pii. Nea ɛso paa no sini anim bɛyɛ sɛ mita mmienu ne fã. Wɔkyerɛ sɛ aboɔ yi bi adi bɛboro mfie 1,400, na obiara nhyɛ da nnim nea enti a wɔsenee aboɔ no saa!\nEmu nnipa dodoɔ: 4,878,000\nAhenkuro: San José\nKasa titire: Spanish\nAsase: Mpoano asase da fam; mmepɔ wɔ afã bi\nAban: Demokrase amammuo\nNsɛm yi mu nea ɛwɔ he na wobɛka afa Costa Rica ho?\nA. Ɛka aman a emu nnipa dodoɔ no ara nim nwoma paa ho\nB. Ɔman a wɔwɔ asraafoɔ akukudam\nD. Supɔ bi wɔ hɔ a nnipa adi hɔ akɔneaba bɛboro mpɛn 500 sɛ wɔbɛnya fagudeɛ\nMmuaeɛ: A ne D. Asɛm a ɛwɔ D no fa Cocos Island ho. Ɛwɔ Costa Rica atɔeɛ fam, na ɛne Costa Rica ankasa ntam yɛ kilomita 560.\nText Baabi a wubetumi atwe nneɛma akenkan NYAN! January 2015 | Ɛyɛɛ Dɛn na Nkwa Baeɛ?